**Moto-Profil rekapituluje 15. ročník ProfiAuto Show**

**Viac než 420 000 návštevníkov****, takmer 210 hodín atrakcií celkovo počas všetkých doterajších ročníkov ProfiAuto Show a štvornásobné zväčšenie veľtrhovej plochy počas 15 rokov. Moto-Profil pripravil štatistiku ukazujúcu rozvoj najväčšej motoristickej akcie tohto typu v južnom Poľsku. – Veľtrh je veľmi dôležitá udalosť tak pre firmu, ako aj pre jej obchodných partnerov – zdôrazňujú zástupcovia spoločnosti.**

Tohtoročný ročník ProfiAuto Show sa ukázal byť v mnohých ohľadoch rekordný – napr. počtom vystavovateľov a mechanikov, ktorí navštívili ich stánky. Nazretie do štatistiky týkajúcej sa všetkých pätnástich ročníkov veľtrhu ukazuje rozmer akcie. Počas tých rokov ProfiAuto Show navštívilo celkom viac než 420 000 hostí, ktorí mali po viac než 210 hodín príležitosť využívať motoristické atrakcie. Vystavovatelia celkom pripravili okolo 2 000 stánkov. Impozantne narástla tiež veľtrhová plocha. Prvý veľtrh prebiehal na asi 7 tisícoch metroch štvorcových, ročník 2018 zabral až 20 tisíc metrov štvorcových výstavnej plochy.

– Myšlienka motoristického veľtrhu sa má veľmi dobre. Na príklade ProfiAuto Show je dokonale vidieť, že takéto akcie sú s obľubou a húfne navštevované pod podmienkou, že nechýba nápad, ako by mali vyzerať
a rozvíjať sa. Mnoho rokov o našom veľtrhu hovoríme ako o svete motorizmu. Ide predovšetkým o udalosť organizovanú s ohľadom na partnerov a dodávateľov. Zástupcovia firiem, ktorí sú každý deň predovšetkým
v kontakte na diaľku, si môžu konečne sadnúť a pohovoriť. Je to blízke partnerskému prístupu a filozofii podnikania, v súlade s ktorou konáme – vysvetľuje Piotr Tochowicz, riaditeľ firmy Moto-Profil.

Veľtrh má mnoho rokov medzinárodnú úroveň. Pre zástupcov motoristických veľkoobchodov a obchodov
a prostredie servisov ide o príležitosť zoznámiť sa s najnovšími ponukami top značiek a zúčastniť sa odborných školení. Pre vystavovateľov je to možnosť integrácie so zákazníkmi a predstavenie produktových noviniek. Pre milovníkov motorizmu, medzi ktorými sa predsa nachádzajú tiež zástupcovia dvoch predtým zmienených skupín, je ProfiAuto Show skvelá zábava. Udalosť má tiež lokálny rozmer, pretože ide o jediný motoristický veľtrh organizovaný v centre metropoly Sliezska, v modernom Medzinárodnom kongresovom centre a kultovom Spodku. Preto ho po mnoho rokov podporuje patronát primátora mesta.

– Pätnásť rokov sme svedkami neuveriteľného vývoja veľtrhu organizovaného Moto-Profil, tak z hľadiska počtu vystavovateľov a návštevníkov, ako aj prezentovaných riešení z odboru automotive. Moderná výstavná hala umožňuje zorganizovať zástavbu na vysokej úrovni a my, ako vystavovatelia, nemôžeme byť odtrhnutí od reálií súčasného motoristického trhu a musíme veľmi rýchlo reagovať na prebiehajúce zmeny
v ňom. Tieto možnosti nám poskytujú organizátori veľtrhu ProfiAuto Show, preto sa v Katoviciach určite stretneme budúci rok – zdôrazňuje Jarosław Danel z firmy Monroe, zúčastniaci sa veľtrhu ako vystavovateľ od prvého ročníka.

História akcie začala v roku 2004 pod názvom Medzinárodný veľtrh technických znalostí a školení. Vtedy po prvýkrát predstavili poprední výrobcovia náhradných dielov svoju ponuku technickej podpory pre nezávislé autoservisy. Podoba sa postupne rozširovala – ďalšie ročníky začali okrem odborových prezentácií sprevádzať aj ukážky a atrakcie cieliace na širšiu verejnosť. Od roku 2009 sa udalosť oficiálne volá ProfiAuto Show a každý rok ju obohatia aktuálne motoristické trendy.

– Tento rok sme konali pod heslom „Nová éra motorizmu“. Ako vyplýva z frekvencie, myšlienka prezentácie najnovších riešení v odbore sa osvedčila veľmi dobre. ProfiAuto Show 2019 určite prinesie novú podobu veľtrhu. Pri akcii takéhoto meradla začína práca na ďalšom ročníku tesne po ukončení predchádzajúceho, ale o podrobnostiach budeme informovať až za nejakú dobu – dodáva Piotr Tochowicz.